2021. gada 10. augustā Noteikumi Nr. 541

Rīgā (prot. Nr. 55 54. §)

**Grozījumi Ministru kabineta 2015. gada 25. augusta noteikumos Nr. 492** **"Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā"**

Izdoti saskaņā ar

Lauksaimniecības un lauku attīstības

likuma 5. panta ceturto daļu

Izdarīt Ministru kabineta 2015. gada 25. augusta noteikumos Nr. 492 "Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā" (Latvijas Vēstnesis, 2015, 172., 207. nr.; 2016, 196. nr.; 2018, 187. nr.; 2019, 48., 227. nr.; 2020, 74A. nr.) šādus grozījumus:

1. Izteikt 3.1 punktu šādā redakcijā:

"3.1  Pēc iesnieguma saņemšanas Lauku atbalsta dienests Administratīvā procesa likumā noteiktajā kārtībā pieņem lēmumu par atbalsta piešķiršanu vai atteikumu piešķirt atbalstu. Ja ir aizdomas par ekonomiski nepamatotu un apdrošināšanas mērķim neatbilstošu polisi, Lauku atbalsta dienests pieprasa no apdrošināšanas pakalpojuma sniedzēja vai atbalsta pretendenta skaidrojumu par aprēķināto prēmiju un atlīdzības limitu attiecībā uz apdrošināšanas polisē ietvertajiem riska faktoriem un citiem nosacījumiem."

1. Izteikt 4. punkta otro teikumu šādā redakcijā:

"Ja pieteiktais atbalsta finansējums pārsniedz konkrētajā kārtā pieejamo finansējumu, Lauku atbalsta dienests proporcionāli samazina izmaksājamā atbalsta apmēru par vienu hektāru vai vienu liellopu vienību tiem atbalsta pretendentiem, kas iesniegumu atbalsta saņemšanai iesnieguši pēc tam, kad atbalstam pieteiktais publiskais finansējums sasniedzis 90 procentus no pieejamā finansējuma."

3. Izteikt 9.6. apakšpunktu šādā redakcijā:

"9.6. tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu (nodevu) parādu, kas kopsummā pārsniedz 150 *euro*."

4. Izteikt 10.1. apakšpunktu šādā redakcijā:

"10.1. segt tos atbalsta pretendenta zaudējumus, kurus radījuši nelabvēlīgi klimatiskie apstākļi, dzīvnieku vai augu slimība (izņemot slimības, kas minētas normatīvajos aktos par valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensāciju), kaitēkļu invāzija vai pasākums, kas tiek īstenots, lai izskaustu vai apturētu augu slimību un kaitēkļu invāziju regulas Nr. 1305/2013 37. panta 1. punkta izpratnē;".

5. Papildināt noteikumus ar 10.6. un 10.7. apakšpunktu šādā redakcijā:

"10.6. atlīdzības limitu vismaz 200 procentu apmērā no apdrošināšanas prēmijas par polisē minētajiem riska faktoriem;

10.7. ka pašrisks, iestājoties polisē minētajiem riska faktoriem, nemainās atkarībā no iepriekš izmaksātās apdrošināšanas atlīdzības par jebkuru no attiecīgajā polisē minētajiem riska faktoriem."

6. Papildināt noteikumus ar 12.1 punktu šādā redakcijā:

"12.1 Ja termiņš apdrošināšanas līgumam, ar kuru apdrošināti dzīvnieki, ir īsāks par kalendāra gadu, maksimālo atbalstu par vienu liellopa vienību proporcionāli samazina atbilstoši līguma darbības termiņa dienu skaitam."

7. Aizstāt 14.1. apakšpunktā vārdu "apdrošināšanas" ar vārdiem "spēkā esošas apdrošināšanas".

8. Papildināt noteikumus ar 14.4. apakšpunktu šādā redakcijā:

"14.4. apdrošināšanas līguma un tā pielikumu kopiju, kā arī citus dokumentus, kuros norādīta informācija par apdrošināšanas polises atlīdzības limitu un pašrisku."

9. Papildināt 14.1 punktu ar otro teikumu šādā redakcijā:

"Apdrošināšanas prēmija ir pilnībā samaksāta līdz pieteikuma iesniegšanas termiņa beigām attiecīgajā kārtā."

10. Papildināt II nodaļu ar 14.2 un 14.3 punktu šādā redakcijā:

"14.2 Apdrošināšanas pakalpojumu sniedzējs katru ceturksni līdz nākamā ceturkšņa pirmā mēneša desmitajam datumam informē Lauku atbalsta dienestu, ja apdrošināšanas līgums tiek grozīts vai izbeigts pirms termiņa un lauksaimniekam atmaksāta apdrošināšanas prēmija vai tās daļa, un norāda atmaksātās apdrošināšanas prēmijas apmēru, kā arī pievieno konkrētā lauksaimnieka apdrošināšanas polises kopiju.

14.3 Lauku atbalsta dienests divu nedēļu laikā pēc šo noteikumu 14.2 punktā minētās informācijas saņemšanas pārrēķina atbalsta saņēmējam piešķiramo atbalstu un pieprasa viņam atmaksāt pārmaksāto atbalstu vai tā daļu."

11. Papildināt noteikumus ar 23. punktu šādā redakcijā:

"23. Šo noteikumu 10.1. apakšpunktā minēto izņēmumu attiecībā uz slimībām, kas minētas normatīvajos aktos par valsts uzraudzībā esošās dzīvnieku infekcijas slimības vai epizootijas uzliesmojuma laikā radušos zaudējumu kompensāciju, kā arī šo noteikumu 10.6., 10.7. un 14.4. apakšpunktā minētos nosacījumus piemēro tiem apdrošināšanas līgumiem, kas noslēgti pēc 2021. gada 20. augusta."

Ministru prezidents A. K. Kariņš

Zemkopības ministrs K. Gerhards